Document ID: 31982R0049

*****
ΚΑΝΟΝΙΣΜΟΣ (ΕΟΚ) αριθ. 49/82 ΤΗΣ ΕΠΙΤΡΟΠΗΣ
της 11ης Ιανουαρίου 1982
περί τετάρτης τροποποιήσεως του κανονισμού (ΕΟΚ) αριθ. 3183/80 όσον αφορά τη χρήση των παλαιών τύπων πιστοποιητικών εισαγωγής, εξαγωγής και προκαθορισμού για τα γεωργικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως τα άρθρα 12 παράγραφος 2, 15 παράγραφος 5, 16 παράγραφος 6 και άρθρο 24, καθώς και τις αντίστοιχες διατάξεις άλλων κανονισμών περί κοινής οργανώσεως αγοράς στον τομέα των γεωργικών προϊόντων,
Εκτιμώντας:
ότι ο κανονισμός (ΕΟΚ) αριθ. 3183/80 της Επιτροπής της 3ης Δεκεμβρίου 1980 (3), όπως τροποποιήθηκε τελευταία από τον κανονισμό (ΕΟΚ) αριθ. 3392/81 (4), αντικατέστησε τον κανονισμό (ΕΟΚ) αριθ. 193/75 (5) και τροποποίησε τα δείγματα που αναφέρονται στο παράρτημα Ι του κανονισμού αυτού· ότι ο κανονισμός (ΕΟΚ) αριθ. 3183/80 προέβλεψε ιδίως, μεταβατικά, τη δυνατότητα εκδόσεως μέχρι τις 31 Δεκεμβρίου 1981 πιστοποιητικών εισαγωγής, εξαγωγής και προκαθορισμού, καθώς και αποσπάσματα των πιστοποιητικών αυτών, συνιστώμενα σύμφωνα με τα δείγματα που ισχύουν μέχρι τις 31 Δεκεμβρίου 1980·
ότι οι τεχνικοί λόγοι που αιτιολογούν το μέτρο αυτό θα υφίστανται και πέραν της διαρκείας ισχύος που προβλέπεται στον κανονισμό (ΕΟΚ) αριθ. 3183/80· ότι πρέπει κατά συνέπεια αυτή να παραταθεί·
ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των σχετικών επιτροπών διαχειρίσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 46 υπό β του κανονισμού (ΕΟΚ) αριθ. 3183/80 η ημερομηνία «31 Δεκεμβρίου 1981» αντικαθίσταται από την ημερομηνία «31 Δεκεμβρίου 1982».
Άρθρο 2
Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 11 Ιανουαρίου 1982.

Labels: 3
6